CELEX: 32012D0065
Language: el
Date: 2012-02-02 00:00:00
Title: 2012/65/ΕΕ: Εκτελεστική απόφαση της Επιτροπής, της 2ας Φεβρουαρίου 2012 , σχετικά με την αναγνώριση του ρωσικού νηολογίου ως νηογνώμονα σκαφών της εσωτερικής ναυσιπλοΐας [κοινοποιηθείσα υπό τον αριθμό Ε(2012) 429]  Κείμενο που παρουσιάζει ενδιαφέρον για τον ΕΟΧ

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 33/7
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Φεβρουαρίου 2012
   σχετικά με την αναγνώριση του ρωσικού νηολογίου ως νηογνώμονα σκαφών της εσωτερικής ναυσιπλοΐας
   [κοινοποιηθείσα υπό τον αριθμό Ε(2012) 429]
   (Κείμενο που παρουσιάζει ενδιαφέρον για τον ΕΟΧ)
   (2012/65/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/87/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας και την κατάργηση της οδηγίας 82/714/ΕΟΚ του Συμβουλίου (1), και ιδίως το άρθρο 10 παράγραφος 1 και το μέρος II του παραρτήματος VII,
   Αφού συμβουλεύθηκε την επιτροπή που έχει συσταθεί βάσει του άρθρου 7 της οδηγίας 91/672/ΕΟΚ του Συμβουλίου, της 16ης Δεκεμβρίου 1991, για την αμοιβαία αναγνώριση των εθνικών αποδεικτικών ναυτικής ικανότητας για τα σκάφη μεταφοράς εμπορευμάτων και προσώπων με την εσωτερική ναυσιπλοΐα (2),
   Εκτιμώντας τα ακόλουθα:
   
               (1)
            
            
               Με επιστολή της στις 25 Φεβρουαρίου 2009 η Ουγγαρία υπέβαλε στην Επιτροπή αίτηση αναγνώρισης του ρωσικού νηολογίου (εφεξής «RS») ως νηογνώμονα υπό την έννοια της οδηγίας. Το RS έχει υποκατάστημα στη Βουδαπέστη (Ουγγαρία).
            
         
               (2)
            
            
               Μαζί με την αίτησή της η Ουγγαρία προσκόμισε τις πληροφορίες και την τεκμηρίωση που χρειάζονται για τον έλεγχο εκπλήρωσης των κριτηρίων αναγνώρισης.
            
         
               (3)
            
            
               Τον Απρίλιο του 2009 οργανώθηκε ακρόαση στο πλαίσιο της κοινής συνεδρίασης εμπειρογνωμόνων από τα κράτη μέλη και από την Κεντρική Επιτροπή για τη Ναυσιπλοΐα στον Ρήνο (εφεξής «CCNR») με αντικείμενο τις τεχνικές απαιτήσεις για τα σκάφη της εσωτερικής ναυσιπλοΐας, κατά την οποία οι ουγγρικές αρχές και το RS έκαναν παρουσιάσεις.
            
         
               (4)
            
            
               Η γραμματεία της CCNR γνωμοδότησε, όπως αναφέρεται στο μέρος II παράγραφος 4 του παραρτήματος VII της οδηγίας 2006/87/ΕΚ.
            
         
               (5)
            
            
               Η Επιτροπή αξιολόγησε τη συμμόρφωση του RS προς τα κριτήρια του μέρους I του παραρτήματος VII της οδηγίας 2006/87/ΕΚ και κατέληξε στο συμπέρασμα ότι το RS τα πληροί,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο νηογνώμονας RS αναγνωρίζεται σύμφωνα με το άρθρο 10 της οδηγίας 2006/87/ΕΚ.
   Άρθρο 2
   Η παρούσα απόφαση απευθύνεται στο (στα) κράτος(-η) μέλος(-η) που έχει(-ουν) εσωτερικές πλωτές οδούς, όπως αναφέρεται στο άρθρο 1 παράγραφος 1 της οδηγίας 2006/87/ΕΚ, και στη Russian Maritime Register of Shipping, Branch Office in Hungary, 1 Marcius 15 ter, 1056 Budapest, Ουγγαρία.
   
      Βρυξέλλες, 2 Φεβρουαρίου 2012.
      
         
            Για την Επιτροπή
         
         Siim KALLAS
         
            Αντιπρόεδρος
         
      
   
   
      (1)  ΕΕ L 389 της 30.12.2006, σ. 1.
   
      (2)  ΕΕ L 373 της 31.12.1991, σ. 29.